CELEX: 62020TN0116
Language: bg
Date: 2020-02-20 00:00:00
Title: Дело T-116/20: Жалба, подадена на 20 февруари 2020 г. — Società agricola Vivai Maiorana и др./Комисия

20.4.2020   
            
            
               BG
            
            
               Официален вестник на Европейския съюз
            
            
               C 129/19
            
         
      Жалба, подадена на 20 февруари 2020 г. — Società agricola Vivai Maiorana и др./Комисия
      (Дело T-116/20)
      (2020/C 129/24)
      Език на производството: италиански
      
         Страни
      
      
         Жалбоподатели: Società agricola Vivai Maiorana Ss (Куринга, Италия), Confederazione Italiana Agricoltori — CIA (Рим, Италия), MIVA — Moltiplicatori Italiani Viticoli Associati (Фаенца, Италия) (представители: E. Scoccini и G. Scoccini, avvocati)
      
         Ответник: Европейска комисия
      
         Искания
      
      Жалбоподателите молят Общия съд:
      
                  —
               
               
                  да отмени Регламент за изпълнение (ЕС) 2019/2072 на Комисията от 28 ноември 2019 г. в следната част: Приложение IV — Части: A (семена от фуражни култури), Б (семена от зърнени култури), В (лозов материал), Е (семена от зеленчукови култури), И (зеленчуков размножителен материал), Й (овощни растения);
               
            
                  —
               
               
                  да обяви невалидността на член 36, на приложение I, раздел 4, точка 3 и на член 37, параграф 2 от Регламент ЕС 2016/2031.
               
            
         Основания и основни доводи
      
      Настоящата жалба е насочена срещу Регламент за изпълнение (ЕС) на Комисията от 28 ноември 2019 година за установяване на еднакви условия за изпълнението на Регламент (ЕС) 2016/2031 на Европейския парламент и на Съвета за защитните мерки срещу вредителите по растенията, за отмяна на Регламент (ЕО) № 690/2008 на Комисията и за изменение на Регламент за изпълнение (ЕС) 2018/2019 на Комисията (ОВ L 319, 2019 г., стр. 1), що се отнася до Приложение IV — Части: A (семена от фуражни култури), Б (семена от зърнени култури), В (лозов материал), Е (семена от зеленчукови култури), И (зеленчуков размножителен материал), Й (овощни растения).
      Жалбоподателите изтъква четири основания в подкрепа на жалбата.
      
                  1.
               
               
                  Първо основание: нарушение на член 36, букви д) и е) от Регламент (ЕС) 2016/2031, нарушение на принципа на пропорционалност и липса на мотиви
                  
                              —
                           
                           
                              В това отношение се посочва, че прагът от 0 % за наличие на регулирани некарантинни вредители от значение за Съюза (РНКВ) по местни растения за засаждане, установен от Комисията в Приложение IV към Регламент ЕС 2019/2072, е бил определен без да се извърши изискваната от член 36, букви д) и е) от Регламент (ЕС) 2016/2031 проверка дали наличието на РНКВ има неприемливо икономическо въздействие и дали има практически осъществими и ефективни мерки за предотвратяване на наличието.
                           
                        
            
                  2.
               
               
                  Второ основание: нарушение на Международния договор за растителни генетични ресурси за прехрана и земеделие на ФАО (МДРГРПЗ)
                  
                              —
                           
                           
                              В това отношение се посочва, че въвеждането на нулев праг за РНКВ по местните растителни ресурси представлява нарушение на член 9 от Международния договор за растителни генетични ресурси за прехрана и земеделие на ФАО (МДРГРПЗ), подписан от Европейския съюз и от отделните държави — членки на Съюза.
                           
                        
            
                  3.
               
               
                  Трето основание: нарушение на Регламент (ЕС) 2018/848 на Европейския парламент и на Съвета от 30 май 2018 година относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета (ОВ L 150, 2018 г., стр. 1)
                  
                              —
                           
                           
                              В това отношение се посочва, че процеса по подбор и уеднаквяване на растителните сортове в резултат на прилагането на праговете за РНКВ нарушава изрично разпоредбите на Регламент (ЕС) 2018/848.
                           
                        
            
                  4.
               
               
                  Четвърто основание: несъвместимост със селскостопанската политика на Европейския съюз
                  
                              —
                           
                           
                              В това отношение се посочва, че въвеждането на прагове на РНКВ е в противоречие със селскостопанската политика на Европейския съюз, и по-специално с:
                              
                                          —
                                       
                                       
                                          Директива 92/43/ЕИО на Съвета от 21 май 1992 година за опазване на естествените местообитания и на дивата флора и фауна (ОВ L 206, 1992 г., стр. 7; Специално издание на български език, 2007 г., глава 15, том 2, стр. 109);
                                       
                                    
                                          —
                                       
                                       
                                          Регламент (ЕС) № 1151/12 на Европейския парламент и на Съвета от 21 ноември 2012 година относно схемите за качество на селскостопанските продукти и храни (ОВ L 343, 2012 г., стр. 1);
                                       
                                    
                                          —
                                       
                                       
                                          Регламент (ЕС) № 1305/2013 на Европейския парламент и на Съвета от 17 декември 2013 година относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ L 347, 2013 г., стр. 487);
                                       
                                    
                                          —
                                       
                                       
                                          член 8 от Делегиран регламент (ЕС) № 807/2014 на Комисията от 1 март 2014 година за допълнение на някои разпоредби на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за въвеждане на преходни разпоредби (ОВ L 227, 2014 г., стр. 1).